Alan Greenspan

Alan Greenspan (gebore 6 Maart 1926) is 'n Amerikaanse ekonoom wat van 1987 tot 2006 as die 13de voorsitter van die Federale Reserweraad gedien het. Hy het as 'n privaat adviseur gewerk en konsultasiewerk vir firmas verskaf deur sy maatskappy, Greenspan Associates LLC.

Greenspan is in Augustus 1987 deur President Ronald Reagan tot die Federale Reserweraad benoem en is met opeenvolgende vierjaarintervalle heraangestel totdat hy op 31 Januarie 2006 afgetree het, na die tweede langste ampstermyn in die posisie, slegs de7ur William McChesney Martin oortref. President George W. Bush het Ben Bernanke as sy opvolger aangestel. Greenspan het na die Federale Reserweraad gekom van 'n konsultasieloopbaan. Alhoewel hy in sy openbare verskynings ingetoë was, het gunstige mediadekking sy profiel tot 'n punt verhoog dat verskeie waarnemers hom met 'n "rockster" vergelyk het. Demokratiese leiers van die Kongres het hom gekritiseer omdat hy sy amp gepolitiseer het weens sy steun vir die privatisering van maatskaplike sekerheid en belastingverlagings.

Baie het aangevoer dat die "maklike geld"-beleid van die Fed tydens Greenspan se ampstermyn, insluitend die praktyk bekend as die "Greenspan put", 'n belangrike oorsaak was van die dot-com-borrel en subprima-verbandkrisis (laasgenoemde het binne 'n jaar na sy vertrek uit die Fed plaasgevind), wat volgens The Wall Street Journal "sy reputasie geskend het". Yale-ekonoom Robert Shiller voer aan dat "sodra aandele gedaal het, eiendom die primêre uitlaatklep geword het vir die spekulatiewe waansin wat die aandelemark ontketen het". Greenspan het aangevoer dat die behuisingsborrel nie 'n gevolg was van lae-rente korttermynkoerse nie, maar eerder 'n wêreldwye verskynsel wat veroorsaak word deur die progressiewe daling in langtermynrentekoerse – 'n direkte gevolg van die verhouding tussen hoë spaarkoerse in die ontwikkelende wêreld en die omgekeerde daarvan in die ontwikkelde wêreld.

Sien ook
 Mansonderklere-indeks

 Verwysings 

Kategorie:Amerikaanse ekonome
Kategorie:Geboortes in 1926
Kategorie:Lewende mense